**Degvielas iegādes līgums**

**(Iepirkuma identifikācijas Nr.GPP 2017/3)**

Sprūževa, Griškānu pagasts, 2018.gada 03.janvārī

**Rēzeknes novada pašvaldības Griškānu pagasta pārvalde**, reģistrācijas Nr.90000025427, juridiskā adrese Centrālā iela 27, Sprūževa, Griškānu pag., Rēzeknes nov., LV-4641 (turpmāk – Pircējs), kuru saskaņā ar nolikumu pārstāv pagasta pārvaldes vadītājs , no vienas puses, un

**Akciju sabiedrība „ VIADA Baltija ”**, juridiskā adrese: Alīses iela 3, Rīga, LV – 1046 (turpmāk tekstā – Pārdevējs), kuru uz sabiedrības statūtu pamata pārstāv valdes priekšsēdētāja, no otras puses, kopā saukti Puses, bet katra atsevišķi Puse,

ņemot vērā, ka Pircējs ar tā izveidotas iepirkuma komisijas 2017.gada 18.decembra lēmumu ir piešķīris līguma slēgšanas tiesības Rēzeknes novada pašvaldības Griškānu pagasta pārvaldes rīkotajā iepirkumā „Degvielas iegāde Rēzeknes novada pašvaldības Griškānu pagasta pārvaldei 2018.gadam”, iepirkuma identifikācijas Nr. GPP 2017/3 (turpmāk tekstā – Iepirkums) ietvaros, noslēdz šādu līgumu (turpmāk tekstā – Līgums):

1. **LĪGUMA PRIEKŠMETS**
	1. Pārdevējs pārdod, bet Pircējs pērk šādu degvielu Pircēja degvielas uzpildes stacijās (turpmāk tekstā **-**DUS): autotransporta degvielu - benzīnu ar pētniecisko oktānskaitli 95 un dīzeļdegvielu (turpmāk tekstā – degviela).
	2. Pārdevējs pārdodamās degvielas cenu var mainīt tikai pamatojoties uz vispārējo degvielas cenu kāpumu vai kritumu degvielas tirgū.
	3. Pārdevējs izraksta Pircējam norēķinu attaisnojuma dokumentu – rēķinu, kurā norādīta informācija par Pircēja konkrētā laika periodā iegādāto degvielu.

**2. PIEGĀDES UN APMAKSAS KĀRTĪBA**

* 1. Pārdevējs pārdod Pircējam degvielu saskaņā ar Līguma nosacījumiem, izmantojot Pārdevēja izsniegtās degvielas kredītkartes (turpmāk tekstā – Karte(-s)), kā arī norēķinoties DUS, kas Pircējam dod tiesības iegādāties degvielu Pārdevēja DUS visā Latvijas Republikas teritorijā.
	2. Līgumcena iepirkuma ietvaros 2018.gadā par aptuveni līdz 1000 l benzīna un 20000 l dīzeļdegvielas iegādi sastāda aptuveni EUR 857,00 (bez PVN) par benzīnu un aptuveni EUR 15640,00 (bez PVN) par dīzeļdegvielu, kopā EUR 16497,00.
	3. Par degvielu Pircējs apņemas samaksāt Pārdevējam ar pārskaitījumu 15 (piecpadsmit) kalendāro dienu laikā pēc preču pavadzīmes-rēķina saņemšanas, turpmāk tekstā „apmaksas termiņš”.
	4. Pārdevējs Pircējam pārdod degvielu, piemērojot līgumā noteikto atlaidi par katru litru no mazumtirdzniecības cenas pirkuma veikšanas brīdī visu šī līguma darbības laiku.
1. **LĪGUMSLĒDZĒJU TIESĪBAS UN PIENĀKUMI**

3.1. Līguma darbības termiņš ir no Līguma sastādīšanas dienas, t.i., no 2018.gada 03. janvāra līdz 2018.gada 31.decembrim. Līgumu pirms termiņa Puses var izbeigt, par to rakstiski paziņojot otrai Pusei 1 (vienu) mēnesi iepriekš.

* 1. Pārdevējs katra mēneša beigās, ne vēlāk kā līdz nākošā mēneša 5.datumam, iesniedz Pircējam degvielas stingrās uzskaites pavadzīmi - rēķinu vai elektroniski (saskaņā ar Latvijas Republikā pastāvošajiem normatīvajiem aktiem) degvielas rēķinu par faktiski iegādāto degvielu.
	2. Pircējs šī Līguma darbības laikā ir tiesīgs veikt Pārdevēja piedāvātas degvielas kvalitātes ekspertīzi, izmantojot neatkarīga eksperta pakalpojumus.
	3. Pārdevējs garantē degvielas atbilstību prasībām, kas noteiktas Latvijas Republikas normatīvajos aktos.

**4. LĪGUMSLĒDZĒJU PUŠU ATBILDĪBA UN STRĪDU IZŠĶIRŠANAS KĀRTĪBA**

4.1. Līgumslēdzēju Puses uzņemas pilnu materiālo un tiesisko atbildību par šī Līguma neizpildi un/vai nepienācīgu izpildi.

4.2. Strīdus, kas radušies sakarā ar Līguma izpildi, Puses noregulē pārrunu ceļā vai, ja tas nav iespējams, iesniedz prasību tiesā Latvijas Republikas normatīvajos aktos paredzētajā kārtībā.

4.3. Pārdevējs garantē degvielas kvalitāti atbilstoši izsniegtajam sertifikātam. Strīdu gadījumā par degvielas kvalitāti atlasīto paraugu laboratorisko pārbaudi pēc Pušu vienošanās veic neitrāla laboratorija, pielietojot Latvijas Republikas spēkā esošās naftas produktu pārbaudes metodes. Šāda veida laboratorijas pārbaudes rezultāti ir galīgi un izpildāmi abām Līguma Pusēm.

4.4. Puse pilnīgi un bez ierunām ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai Pusei pēdējās ciestie zaudējumi, kas ir radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.

4.5. Par šī Līguma apakšpunktā 2.3. noteiktā apmaksas termiņa neievērošanu par maksājumu kavējumu Pircējam ir pienākums maksāt Pārdevējam nokavējuma procentus 0,1% (nulle komats viena procenta) apmērā no kopējās Līguma summas par katru kalendāra dienu, bet ne vairāk kā 10% (desmit procenti) no Līguma summas.

**5. NEPĀRVARAMA VARA**

5.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).

5.2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

5.3. Piegādes un apmaksas termiņš tiek pagarināts atbilstoši laikam, kad darbojas nepārvaramas varas apstākļi.

5.4. Ja nepārvaramas varas apstākļi ilgst ilgāk par 1 (vienu) mēnesi, vienai vai otrai Pusei ir tiesības atkāpties no Līguma bez pienākuma atlīdzināt radušos zaudējumus.

**6.CITI NOTEIKUMI**

6.1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

6.2. Slēdzot un pildot šo Līgumu, Puses nedrīkst pārsniegt vai pārkāpt Puses jurisdikciju vai kādu juridiskās personas statūtu, nolikuma, reglamenta vai citu Puses dokumentu noteikumus, likumus un citus normatīvos aktus, kā arī nevienu nosacījumu vai saistību, kas ir spēkā Pusei un rodas no jebkura līguma vai cita dokumenta, un nevienu pirms šī Līguma slēgšanas pieņemta tiesas sprieduma vai lēmuma prasību, kas ir saistoša Pusei.

6.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki, vadītāji, kontaktpersonas, vai kādi Līgumā minētie pušu rekvizīti (telefona, faksa numuri, e-pasta adreses, adreses u.c.), tad Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

6.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējām.

6.5.Kartes nozaudēšanas vai zādzības gadījumā Pircējam par to nekavējoties jāpaziņo Pārdevējam pa tālruni 80000208 un ne vēlāk kā nākamajā darba dienā šis paziņojums jāapstiprina uz e-pastu info@viadabaltija.lv. Pircējs var arī patstāvīgi bloķēt karti Pārdevēja mājas lapā [www.viada.lv](http://www.viada.lv) esošajā pašapkalpošanās sistēmā <https://cards.viada.lv>.

6.6. Par Līguma izpildi atbildīgā amatpersona no Pircēja puses ir Jānis Aleksāns, tālrunis 26451063, e-pasts Zoja.Lipska@griskani.lv. Šī persona ir tiesīga veikt izmaiņas, kas saistītas ar mēneša limitiem par pirkumiem Pārdevēja DUS, bloķēt esošās un pasūtīt jaunas Kartes. Pircēja pienākums ir informēt par izmaiņām, kas saistītas ar atbildīgās personas maiņu 3 (trīs) darba dienu laikā.

6.7. No Pārdevēja puses kontaktpersona saistībā ar Līguma izpildi: Iepirkumu speciāliste Sandra Zelčāne, tālrunis 67475529, e-pasts: s.zelcane@viadabaltija.lv.

Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.

6.9. Līgums ir spēkā 3.2. punktā norādītajā termiņā un ir spēkā līdz Līguma termiņa beigām vai līdz pilnīgai Līguma apakšpunktā 2.1. norādītas summas izlietošanai, vai līdz Līguma pirmstermiņa laušanai šajā Līgumā noteiktajā kārtībā.

6.10. Līguma noteikumu grozījumi un papildinājumi tiek noformēti rakstiski, parakstot divpusēju vienošanos kā neatņemamu Līguma sastāvdaļu.

6.11. Līgums sastādīts divos eksemplāros uz 3(trīs) lapām un parakstīts, katrai Pusei ir viens Līguma eksemplārs un tiem ir vienāds juridiskais spēks.

1. **PUŠU JURIDISKĀS ADRESES UN REKVIZĪTI**

|  |  |  |
| --- | --- | --- |
| **Pircējs:**Rēzeknes novada pašvaldības Griškānu pagasta pārvaldeReģ. Nr. 90000025427Juridiskā adrese: Centrālā iela 27, Sprūževa,Griškānu pagasts, Rēzeknes novads, LV-4641Konta Nr. tālr. e-pasts:  \_\_\_\_\_\_\_\_\_\_\_\_\_\_\_\_\_ | **Pārdevējs:**AS „VIADA Baltija R”Reģ. Nr.Nodokļu maksātāja kods: Alīses iela 3, Rīga, LV – 1046AS SWEDBANKHABALV22Konts: Tālr.  \_\_\_\_\_\_\_\_\_\_\_\_\_\_\_ |  |